2007 m. Lietuvos šachmatų čempionatas

2007 m. Lietuvos šachmatų čempionatas – tai 74-asis Lietuvos vyrų ir 60-asis Lietuvos moterų šachmatų čempionatai.

Lietuvos vyrų šachmatų čempionatas 
74-asis Lietuvos vyrų šachmatų čempionatas vyko Šiauliuose, 2007 m. gegužės 3 – gegužės 13 d.

Dalyviai 
Keturi dalyviai: Aidas Labuckas, Mindaugas Beinoras, Aleksandras Jegorovas, Kęstutis Labeckas į čempionatą pateko iš Vilniuje 2007 m. vasario 16-20 d. vykusių čempionato atrankinių varžybų, kuriose jie užėmė 1-4 vietas. Dar 6 geriausiai pasirodę dalyviai buvo atrinkti iš 2006 m. Lietuvos vyrų čempionato. Į turnyrą buvo įtraukti ir du didmeistriai: A. Kveinys ir Š. Šulskis.

Čempionato eiga

Po dviejų ratų 
Po dviejų ratų pirmavo kaunietis DM Šarūnas Šulskis, surinkęs du taškus iš tiek pat galimų. Antrajame rate jis nugalėjo šiaulietį FM Matą Narmontą. 2-4 vietas dalijosi po 1,5 taško turintys Mindaugas Beinoras, DM Vidmantas Mališauskas ir Kęstutis Labeckas.

Po keturių ratų 
Po ketvirtojo rato priekyje buvo po 3,5 taško surinkę Šarūnas Šulskis ir Vidmantas Mališauskas. Trečioje vietoje žengė Kęstutis Labeckas, turėjęs 2,5 taško. Dar pustaškiu buvo atsilikę trys žaidėjai: Aloyzas Kveinys, Airidas Savickas ir Darius Zagorskis.

Po septynių ratų 
Po šeštojo rato vievaldžiu lyderiu, tapo V. Mališauskas (5 tšk.). Pustaškiu atsilikęs, antroje vietoje buvo Š. Šulskis. Trečią ketvirta vietomis dalijosi K. Labeckas ir D. Zagorskis turėję po 3,5 taško.
Kai 7 tajame rate Š. Šulskis baltosiomis įveikė A. Labucką, o V. Mališauskas juodosiomis sužaidė lygiosiomis su A. Savicku, 1-2 vieta dalijosi (po 5,5 taško) Š. Šulskis ir V. Mališauskas. Atsilikęs nuo lyderių tašku, trečioje vietoje, buvo D. Zagorskis. Dar tašku atsilikę nuo pastarojo, buvo trys dalyviai: A. Savickas, A. Jegorovas ir K. Labeckas, turėję po 3,5 taško.

Likus dviem ratams 
8 rate, kai V. Mališauskas juodosiomis baigė lygiomis su D. Zagorskiu, Š. Šulskis tapo vienvaldžiu lyderiu, juodosiomis laimėjęs prieš A. Savicką. Jo sąskaitoje buvo 6,5 taško. Antroje vietoje su 6 taškais buvo V. Mališauskas, trečioje, atsilikęs tašku – D. Zagorskis, nuo jo tašku, surinkę po 4 taškus – A. Butnorius, A. Jegorovas ir A. Kveinys.

Devintajame rate Š. Šulskis sužaidė lygiosiomis su D. Zagorskiu, tačiau išsaugojo vienvaldžio lyderio poziciją. Jis turėjo 7 taškus iš 9 galimų. Antroje vietoje, tašku atsiplėšęs nuo artimiausio persekiotojo, buvo V. Mališauskas (6,5 tšk.), trečiu – D. Zagorskis (5,5 tšk.). A. Butnorius, įveikęs A. Jegorovą, pakilo į ketvirtą vietą (5 tšk.)

Paskutiniai ratai 
Kai 10 –ame rate lyderis DM Šarūnas Šulskis juodosiomis pralaimėjo DM Aloyzui Kveiniui, o DM Vidmantas Mališauskas juodosiomis sužaidė lygiosiomis su Kęstučiu Labecku turbyre vėl dvivaldystė: V. Mališauskas ir Šarūnas Šulskis buvo surinkę po 7 taškus iš 10 galimų. Trečioje vietoje buvo D. D.Zagorskis (6,5 tšk.), ketvirtoje – A. Butnorius (6 tšk.). Po pergalės prieš lyderį į penktąją vietą pakilo DM Aloyzas Kveinys (5,5 tšk.).

Paskutiniame rate paiškėjo visi prizininkai. 2007 m. šalies čempionu tapo 35-erių didmeistris iš Kauno Šarūnas Šulskis paskutinėje partijoje įveikęs Kęstutį Labecką, jis surinko 8 taškus iš 10 galimų ir pustaškiu aplenkė titulą gynusį 2006 m. čempioną vilnietį DM V. Mališauską, kuris paskutinę partiją su Aleksandru Jegorovu baigė lygiosiomis. Bronzos medalį, sužaidęs lygiomis su Airidu Savicku, surinkęs 7 taškus, iškovojo taip pat vilnietis, TM Darius Zagorskis. P 6,5 taško surinkę Algimantas Butnorius ir Aloyzas Kveinys pasidalijo 4-5 vietomis – visi jų papildomi rodikliai buvo vienodi.

Vyrų čempionato lentelė 

2007 m. Lietuvos čempionato partijos

Lietuvos moterų šachmatų čempionatas 
60-asis Lietuvos moterų šachmatų čempionatas vyko Vilniuje, 2007 m. vasario 16 – vasario 22 d.

Dalyvės 
Čempionate šveicariškąja sistema (9 ratai) varžėsi 24 šachmatininkės. Dalyvavo visos  2006 m..Lietuvos moterų šachmatų čempionato prizininkės.

Moterų čempionato eiga

Po šešerių ratų 
Po 6-ių ratų pirmavo šiaulietė D. Daulytė ir kaunietė V. Beinoraitė, turinčios po 5 taškus.

Likus vienam ratui 
Po aštuonių sužaistų partijų pirmavo šiaulietė D. Daulytė, surinkusi 7 taškus. Ją dar pavyti galėjo, tašku atsilikusi kaunietė V. Beinoraitė. Trečioje vietoje buvo 5,5 taško pelniusi plungiškė D. Batytė. Toliau sekė dvi vilnietės: S. Limontaitė ir Ž. Šarakauskienė, turėjusios po 5 taškus.

Paskutinis ratas 
Paskutiniame rate Deimantė Daulytė baltosiomis figūromis sužaidė lygiosiomis su Evelina Šaulyte ir surinkusi 7,5 taško apgynė Lietuvos čempionės titulą. Viktorija Beinoraitė baltosiomis pralaimėjo Daivai Batytei, kuri, surinkusi 6,5 taško, iškovojo sidabro medalį. Dėl trečios vietos dvejose partijose užvirė atkakli kova, kurioje Živilės Šarakauskienės ir Simona Limontaitės dvikova nors ir baigėsi juodųjų naudai, bet bronzos medalio likimas sprendėsi Kristinos Apanavičiūtės ir Redos Prišmontaitės partijoje, kurioje nugalėjo Reda. Trims čempionato dalyvėms, surinkus po 6 taškus, buvo paskaičiuoti papildomi varžovių rodikliai, po ko paiškėjo, kad bronzos medalis atiteko vilnietei Redai Prišmontaitei, kuri pagal papildomus rodiklius aplenkė sekančias vietas užėmusias: kaunietę Viktoriją Beinoraitę bei vilnietę Simoną Limontaitę.

Moterų čempionato lentelė 

Pastaba * Žaidė b – baltosiomis figūromis, j – juodosiomis figūromis.

2007 m. moterų čempionato partijos.

Šaltiniai

Nuorodos 

  Lietuvos moterų šachmatų čempione vėl tapo Deimantė Daulytė.

2007 m. Lietuvos vyrų šachmatų čempionu tapo Šarūnas Šulskis.